ইনজুরির কারণে এই সিরিজে খেলছেন না বাংলাদেশের দুই মহাতারকা সাকিব আল হাসান এবং তামিম ইকবাল। এই দুজনের অনুপস্থিতি দলে কোনো প্রভাব ফেলবে না বলেই মনে হলো ম্যাশের কথায়, 'সাকিব আর তামিম যে থাকবে না, এটা আগে থেকেই সবাই জানে। তাই দলের সবাই সেভাবেই প্রস্তুতিটা নিয়েছে। অনেক দিন পর ঘরের মাঠে খেলতে নামছি। অবশ্যই সবাই আত্মবিশ্বাসী। পারফরম করার জন্য সর্বোচ্চ যে প্রস্তুতিটা নেওয়া যায়, সবাই সেটিই নিয়েছে।'